
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 870 

27 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός προδιαγραφών, όρων και προϋποθέσεων 


για εξειδίκευση των επενδυτικών σχεδίων παροχής 
υπηρεσιών Εφοδιαστικής αλυσίδας της υποπερί¬ 
πτωσης ϋί της περίπτωσης (δ) της παραγράφου 1 

του άρθρου 3 του ν. 3299/2004. 1 

Αναπροσαρμογή ανωτάτου ορίου έκδοσης εγγυητι¬ 
κών επιστολών από την «ΣΥΝΕΤΑΙΡΙΣΤΙΚΗ ΤΡΑΠΕ¬ 
ΖΑ ΠΙΕΡΙΑΣ ΟΛΥΜΠΙΑΚΗ ΠΙΣΤΗ ΣΥΝ.ΠΕ.». 2 


Τροποποίηση της ΔΥ1 δ/6422/31.1.2005 (ΦΕΚ 
151/7.2.2005τ.Β') απόφασης Συγκρότησης του Τέ¬ 
ταρτου Περιφερειακού Συμβουλίου Επιλογής και 
Αξιολόγησης των Επιμελητών Α' και Β' Ιατρών 
Ε.Σ.Υ. αρμόδιο για την περιοχή ευθύνης των 


Δ.Υ.ΠΕ. Δυτικής Ελλάδας, Πελοποννήσου, Ηπεί¬ 
ρου και Ιονίων Νήσων, με έδρα του την έδρα της 

Δ.Υ.ΠΕ. Δυτικής Ελλάδας. 3 

Τροποποίηση απόφασης διορισμού μελών του Διοικη¬ 
τικού Συμβουλίου του Εθνικού Θεάτρου. 4 

Διορισμός Αναπληρωτή Διευθυντή του Εθνικού Θεά¬ 
τρου. 5 


ΑΠΟΦΑΣΕΙ Σ 

Αριθ. 23467 ( 1 ) 

Καθορισμός προδιαγραφών, όρων και προϋποθέσεων 
για εξειδίκευση των επενδυτικών σχεδίων παροχής 
υπηρεσιών Εφοδιαστικής αλυσίδας της υποπερίπτω¬ 
σης III της περίπτωσης (δ) της παραγράφου 1 του άρ¬ 
θρου 3 του ν. 3299/2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3299/2004 «Κίνητρα Ιδιωτικών 
Επενδύσεων για την Οικονομική Ανάπτυξη και την Περι¬ 
φερειακή Σύγκλιση» (ΦΕΚ 261/Α/23.12.2004), και ειδικό¬ 
τερα το άρθρο 3 αυτού. 

2. Τις διατάξεις του Ν. 1558/1985 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα», όπως ισχύει. 


3. Τις διατάξεις του π.δ. 121/2004 (ΦΕΚ 84/Α/10.3.2004) 
«Διορισμός Υπουργών και Υφυπουργών». 

4. Τις διατάξεις του π.δ. 178/2000 (Φ.Ε.Κ. 165/Α/ 
14.7.2000) «Περί Οργανισμού του Υπουργείου Εθνικής 
Οικονομίας». 

5. Το υπ’ αριθμ. 81/20.3.2002 π.δ. (ΦΕΚ57/Α/21.3.2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών». 

6. Τις διατάξεις του π.δ. 229/1986 ( Φ.Ε.Κ. 96/Α/1986) 
«Σύσταση και οργάνωση της Γενικής Γραμματείας Βιομη¬ 
χανίας», του π.δ. 396/82 ( Φ.Ε.Κ. 172/Α/1982) «Οργανι¬ 
σμός της Γενικής Γ ραμματείας Βιομηχανίας» και του π.δ. 
189/1995 (Φ.Ε.Κ. 99/Α/1995) «Συμπλήρωση και τροποποί¬ 
ηση διατάξεων του π.δ. 396/1989». 

7. Την υπ’ αριθμ. 14650/ΔΙΟΕ 85/17.3.2004 (Φ.Ε.Κ. 
519/Β/17.3.2004) κοινή Απόφαση του Πρωθυπουργού και 
Υπουργού Οικονομίας και Οικονομικών «Καθορισμός Αρ¬ 
μοδιοτήτων των Υφυπουργών Οικονομίας και Οικονομι¬ 
κών», αποφασίζουμε: 

Άρθρο 1 

Έννοια, προδιαγραφές, όροι και προϋποθέσεις 

Για την εξειδίκευση των επενδυτικών σχεδίων παροχής 
υπηρεσιών εφοδιαστικής αλυσίδας της υποπερίπτωσης 
ΗΙ της περίπτωσης (δ) της παραγράφου 1 του άρθρου 3 
του ν. 3299/2004 και για τους σκοπούς της παρούσας 
απόφασης ορίζονται: 

1. Έννοια. Υπηρεσία εφοδιαστικής αλυσίδας νοείται η 
παραλαβή, μεταφορά, αποθήκευση, συσκευασία και ανε¬ 
φοδιασμός σε επιχειρηματικές μονάδες, υλικών και εμπο¬ 
ρευμάτων (α' ύλες, ενδιάμεσα - τελικά προϊόντα), καθώς 
και η διαχείριση του συνόλου της σχετικής πληροφορίας. 

2. Φορείς. Δικαίωμα υποβολής αίτησης έχουν όλοι οι 
φορείς που προβλέπονται από τις διατάξεις του ν. 
3299/2004. 

3. Προδιαγραφές. Το επενδυτικό σχέδιο πρέπει να στο¬ 
χεύει στην δημιουργία νέων σύγχρονων μονάδων ολο¬ 
κληρωμένων υπηρεσιών εφοδιαστικής αλυσίδας ( Εορίε- 
Ιίοε ) ή στην επέκταση, εκσυγχρονισμό και αναβάθμιση 
υφιστάμενων μονάδων με σκοπό την ουσιαστική βελτίω¬ 
ση των παρεχόμενων υπηρεσιών προς τους συμβαλλόμε¬ 
νους αποδέκτες. 

4. Προϋποθέσεις. 

α ί. Γιατην ίδρυση, επέκταση ή εκσυγχρονισμό μονάδων 
παροχής υπηρεσιών εφοδιαστικής αλυσίδας απαραίτητη 
προϋπόθεση είναι η υλοποίηση επενδυτικών έργων εγκα¬ 
τάστασης και θέσης σε λειτουργία ολοκληρωμένων συ¬ 
στημάτων πληροφορικής και επικοινωνιών - τηλεματικής, 
για την υποστήριξη των αποθηκεύσεων, των φορτοεκ¬ 
φορτώσεων και της εν γένει διαχείρισης των υλικών - 
εμπορευμάτων. 

Συμπληρωματικά, επενδυτικά έργα για την εγκατάστα¬ 
ση και θέση σε λειτουργία πληροφοριακών συστημάτων 
υποστήριξης των διοικητικών και λοιπών λειτουργιών της 
μονάδας. 

Ενδεικτικά αναφέρονται δαπάνες συστημάτων διαχεί¬ 
ρισης αποθηκών (\Λ/Μ3), εκτύπωσης - ανάγνωσης γραμ¬ 
μωτού κώδικα, διαχείρισης επιχειρησιακών πόρων, συλ¬ 
λογής & τηλεμετάδοσης δεδομένων, διαχείρισης στόλου 
διανομών κλπ. 

μ. Στην περίπτωση υφιστάμενων μονάδωνγιατις οποίες 
υποβάλλεται αίτηση επέκτασης ή και εκσυγχρονισμός 
τους και πληρούν τις προϋποθέσεις της περίπτωσης α θα 
πρέπει στην οικονομικο-τεχνική μελέτη να περιγράφεται 
αναλυτικά η υπάρχουσα υποδομή. 

5. Όροι. 

Στην περίπτωση επενδυτικού σχεδίου ίδρυσης νέας μο¬ 
νάδας, το ύψος του επενδυτικού σχεδίου θα πρέπει να εί¬ 
ναι κατ’ ελάχιστον 250.000 €. 

6. Δικαιολογητικά υποβολής επενδυτικών σχεδίων 

Ισχύουν τα γενικά δικαιολογητικά της υπ’ αριθμ. 8352/ 

3.3.2005 (Φ.Ε.Κ. 360/Β/21.3.2005) Υπουργικής απόφασης 
για τον «καθορισμό των δικαιολογητικών και των τεχνοοι- 
κονομικών στοιχείων για την ενίσχυση των επενδυτικών 
σχεδίων μετά κίνητρατης επιχορήγησης, της επιδότησης 
χρηματοδοτικής μίσθωσης και της επιδότησης της κό¬ 
στους της δημιουργούμενης απασχόλησης, σύμφωνα με 
τις διατάξεις του Ν.3299/2004». 

Άρθρο 2 

Ενισχυόμενες δαπάνες 

1. Είδη ενισχυόμενων δαπανών 

ί. Η κατασκευή, επέκταση και εκσυγχρονισμός κτιρια- 
κών, ειδικών και βοηθητικών εγκαταστάσεων, καθώς και 
οι δαπάνες διαμόρφωσης περιβάλλοντος χώρου. 

Ν. Η αγορά αποπερατωθεισών ή ημιτελών βιομηχανικών 
ή βιοτεχνικών κτιριακών εγκαταστάσεων που παραμέ¬ 
νουν σε αδράνεια και δεν χρησιμοποιούνται τουλάχιστον 
για δύο (2) έτη πριν την υποβολή της αίτησης υπαγωγής 
στις διατάξεις του παρόντος, υπό την προϋπόθεση ότι 
δεν ανήκουν σε προβληματική επιχείρηση, όπως ορίζεται 
στις κοινοτικές κατευθυντήριες γραμμές όσον αφορά τις 
κρατικές ενισχύσεις για τη διάσωση και την αναδιάρθρω¬ 
ση προβληματικών επιχειρήσεων (Ανακοίνωση 1999/ 
0288/02) και δεν έχουν λάβει προηγούμενη κρατική ενί¬ 
σχυση. 

ίϋ. Η αγορά βιοτεχνικών χώρων σε τυποποιημένα βιοτε¬ 
χνικά κτίρια των βιομηχανικών επιχειρηματικών περιοχών 
(ΒΙ.ΠΕ, ΒΙ.ΠΑ, ΚΑΙ ΒΙΟ.ΠΑ.) και των τεχνοπόλεων ή τεχνο¬ 
λογικών πάρκων, υπό την προϋπόθεση ότι δεν ανήκουν σε 
προβληματική επιχείρηση, όπως ορίζεται στις κοινοτικές 
κατευθυντήριες γραμμές όσον αφορά τις κρατικές ενι¬ 
σχύσεις για τη διάσωση και την αναδιάρθρωση προβλη¬ 
ματικών επιχειρήσεων (Ανακοίνωση 1999/0288/02) και 
δεν έχουν λάβει προηγούμενη κρατική ενίσχυση. 


ίν. Η αγορά και εγκατάσταση καινούργιων σύγχρονων 
μηχανημάτων, ειδικών εγκαταστάσεων και λοιπού εξοπλι¬ 
σμού. Τα μισθώματα της χρηματοδοτικής μίσθωσης και¬ 
νούργιων σύγχρονων μηχανημάτων και λοιπού εξοπλι¬ 
σμού του οποίου αποκτάται η χρήση. 

ν. Η αγορά και εγκατάσταση καινούργιων σύγχρονων 
συστημάτων αυτοματοποίησης διαδικασιών και μηχα¬ 
νοργάνωσης, συμπεριλαμβανομένων των δαπανών αγο- 
ράςτου αναγκαίου λογισμικού. Ειδικότερα, την αγορά και 
εγκατάσταση πληροφοριακών συστημάτων και συστημά¬ 
των τηλεματικής για την αποδοτική διαχείριση των απο¬ 
θεμάτων - διανομών. 

νί. Η αγορά καινούργιων μεταφορικών μέσων διακίνησης 
υλικών και προϊόντων εντός του χώρου της εντασσόμενης 
μονάδας. Η αγορά καινούργιων μεταφορικών μέσων μαζι¬ 
κής μεταφοράς προσωπικού. Η αγορά και εγκατάσταση 
καινούργιου σύγχρονου εξοπλισμού και η κατασκευή 
εγκαταστάσεων για τη διακίνηση υλικών και προϊόντων. 

νϋ. Η αγορά και εγκατάσταση εξοπλισμού προοριζόμε- 
νουγιατη συνεστίαση των εργαζομένωντης επιχείρησης, 
καθώς και αιθουσών κατάρτισης προσωπικού, εφόσον 
αυτά γίνονται στην περιοχή που είναι εγκατεστημένη η 
επιχείρηση. 

νίϋ. Οι δαπάνες μελετών που αποσκοπούν στην εισαγω¬ 
γή, ανάπτυξη και εφαρμογή σύγχρονης τεχνολογίας, τε¬ 
χνογνωσίας, σύγχρονων μεθόδων παροχής υπηρεσιών 
εφοδιαστικής αλυσίδας. 

ίχ. Οι δαπάνες μελετών, αγορές καινούργιου σύγχρονου 
εξοπλισμού, εγκατάστασης και λειτουργίας των αναγκαί¬ 
ων υποδομών, και διαδικασιών, καθώς και τα έξοδα πιστο¬ 
ποίησης των διαδικασιών διασφάλισης της ποιότητας, 
σύμφωνα με τα αντίστοιχα ευρωπαϊκά πρότυπα από οργα¬ 
νισμούς διαπιστευμένους από τον αρμόδιο εθνικό φορέα. 

χ. α. Οι δαπάνες συμβούλων σύμφωνα με τους περιορι¬ 
σμούς της Ευρωπαϊκής Επιτροπής. Επιλέξιμες είναι οι με¬ 
λέτες για την οργάνωση της διοίκησης, την αναδιοργά¬ 
νωση των επί μέρους λειτουργιών της επιχείρησης, τον 
ανασχεδιασμό των επιχειρηματικών διαδικασιών, την τυ¬ 
ποποίηση των διαδικασιών, των ερευνών της αγοράς, την 
εκπόνηση των μελετών προώθησης προϊόντων ή υπηρε¬ 
σιών, καθώς και των συγκριτικών μελετών επιδόσεων. 

Οι ανωτέρω μελέτες θα πρέπει να συναρτώνται άμεσα, 
να προσδιορίζονται και να εξυπηρετούν την υλοποίηση 
του υποβαλλόμενου στις διατάξειςτου ν. 3299/2004 επεν¬ 
δυτικού σχεδίου. 

β. Τα παρεχόμενα ποσοστά επιχορήγησης για αμοιβές 
μελετών συμβούλων δεν μπορούν να υπερβούν κατ' ανώ¬ 
τατο το πενήντα τοις εκατό (50%) αυτών. 

γ. Οι ενισχύσεις για αμοιβές μελετών συμβούλων παρέ¬ 
χονται μόνο στις μικρές και μεσαίες επιχειρήσεις και δεν 
αφορούν συνήθεις λειτουργικές δαπάνες αυτών. 

2. Όροι και προϋποθέσεις ενισχυόμενων δαπανών, 
α. Οι ενισχυόμενες δαπάνες πρέπει να αφορούν πάγια 
στοιχεία. 

β. Οι λειτουργικές δαπάνες δεν περιλαμβάνονται στις 
ενισχυόμενες από τον ν. 3299/2004. 

γ. Το συνολικό κόστος των δαπανών για τις άυλες επεν¬ 
δύσεις και για τις αμοιβέςτων μελετών συμβούλων δεν θα 
υπερβαίνει το οκτώ τοις εκατό (8%) του κόστους του 
επενδυτικού σχεδίου. 

δ. Το συνολικό κόστος των κτιριακών δαπανών δεν θα 
υπερβαίνει το εβδομήντα τοις εκατό (70%) του κόστους 
του επενδυτικού σχεδίου. 

Άρθρο 3 

Από τις διατάξεις της παρούσας απόφασης εκτιμάται 
ότι η δαπάνη που θα προκόψει σε βάρος του Προϋπολο¬ 
γισμού Δημοσίων Επενδύσεων εξαρτάται από το συνολι¬ 
κό κόστος των συγκεκριμένων επενδυτικών σχεδίων που 
θα υπαχθούν στις διατάξεις του αναπτυξιακού νόμου 
3299/2004 (ΦΕΚ 261/Α/23.12.2004) και προβλέπεται από 
την ετήσια απόφαση καθορισμού κονδυλίων για την κά¬ 
λυψη των δαπανών αυτών. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 

-♦- 

Αριθ. 2/27961/0025 (2) 

Αναπροσαρμογή ανωτάτου ορίου έκδοσης εγγυητικών 
επιστολών από την «ΣΥΝΕΤΑΙΡΙΣΤΙΚΗ ΤΡΑΠΕΖΑ ΠΙΕ¬ 
ΡΙΑΣ ΟΛΥΜΠΙΑΚΗ ΠΙΣΤΗ ΣΥΝ.ΠΕ.». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παραγράφου 1 του άρθρου τρίτου 
του νόμου 2441/1996 (ΦΕΚ Α1256/1996) «Κύρωση της 
από 8.8.1996 Σύμβασης μεταξύ του Ελληνικού Δημοσίου 
και της Εθνικής Τράπεζας της Ελλάδος και άλλες διατά¬ 
ξεις». 

2) Το π.δ. 284/1988 «Οργανισμός του Υπουργείου Οικο¬ 
νομικών» (ΦΕΚ Α1128/1988). 

3) Την υπ’ αριθμ. 2/40508/0004/23.9.2004 (ΦΕΚ Β' 1185/ 
3.8.2004) απόφαση του Υφυπουργού Οικονομίας και Οι¬ 
κονομικών «Μεταβίβαση αρμοδιοτήτων και της εξουσίας 
να υπογράφουν με “Εντολή Υφυπουργού” στο Γενικό 
Γραμματέα Δημοσιονομικής Πολιτικής, στους Γενικούς 
Διευθυντές και στους Προϊσταμένους Διευθύνσεων και 
Τμημάτων του Γενικού Λογιστηρίου του Κράτους και της 
Γενικής Δ/νσης Δημόσιας Περιουσίας και Εθνικών Κλη¬ 
ροδοτημάτων. 

4) Την απόφασή μας 2028691/4534/3.8.1995 «Καθορι¬ 
σμός ανωτάτου ορίου έκδοσης εγγυητικών επιστολών 
από τις Τράπεζες που γίνονται δεκτές από το Δημόσιο και 
τα Ν.Π.Δ.Δ. σε διαγωνισμούς ή Συμβάσεις για εκτέλεση 
έργων, προμήθειες κ.λ.π.» 

5) Το από 20.5.2005 έγγραφο της ανωτέρω Τράπεζας 
με το οποίο ζητά την αύξηση του ανωτάτου ορίου έκδο¬ 
σης εγγυητικών της επιστολών στο ποσό των 
7.500.000,00 ευρώ. 

6) Τη δραστηριότητα της Τράπεζας όπως εμφανίζεται 
σήμερα. 

7) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 


Καθορίζουμε το ανώτατο όριο έκδοσης εγγυητικών επι¬ 
στολών της «ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ ΠΙΕΡΙΑΣ 
ΟΛΥΜΠΙΑΚΗ ΠΙΣΤΗ ΣΥΝ.ΠΕ.» στο ποσό των ευρώ 
(6.000.000), με τους όρους και τις προϋποθέσεις βάσει 
των οποίων παρέχονται από τις Τράπεζες που λειτουρ¬ 
γούν στην Ελλάδα εγγυήσεις στο Δημόσιο και τα Νομικά 
Πρόσωπα Δημοσίου Δικαίου για εκτέλεση έργων, προμή¬ 
θειες κ.λ.π. (απόφαση μας 2028691/4354/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2005 

Με εντολή Υφυπουργού 
Ο Γενικός Διευθυντής 
ΕΛΕΥΘΕΡΙΟΣ ΦΟΥΚΑΣ 

-♦- 

Αριθ. ΔΥ1 δ/61078 (3) 

Τροποποίηση της ΔΥ1 δ/6422/31.1.2005 (ΦΕΚ 151/ 

7.2.2005 τ.Β') απόφασης Συγκρότησης του Τέταρτου 
Περιφερειακού Συμβουλίου Επιλογής και Αξιολόγη¬ 
σης των Επιμελητών Α' και Β' Ιατρών Ε.Σ.Υ. αρμόδιο 
για την περιοχή ευθύνης των Δ.Υ.ΠΕ. Δυτικής Ελλά¬ 
δας, Πελοποννήσου, Ηπείρου και Ιονίων Νήσων, με 
έδρα του την έδρα της Δ.Υ.ΠΕ. Δυτικής Ελλάδας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/53 τ. Α'). 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001 τ.Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε μεταγενέστερα με την παρ. 
12του άρθρου 19του ν. 3106/2003 (ΦΕΚ 30/03 τ.Α') και τα 
εδάφια 1 και 4α της παρ. Δ του άρθρου 20 του ν. 3172/ 
2003 (ΦΕΚ 197/03τ.Α'). 

3. Τις διατάξεις των παρ. 1,2,5,6 και 7του άρθρου 43 του 
ν. 3252/2004 (Φ.Ε.Κ. 132/16.7.2004τ.Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τις διατάξεις των άρθρων 1, 38 παρ. 3 και 42 του ν. 
3329/2005 (Φ.Ε.Κ. 81/4.4.2005 τ.Α') «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις». 

6. Την απόφαση ΔΥ1 δ/6422/31.1.2005 (ΦΕΚ 151/ 

7.2.2005 τ.Β'), όπως τροποποιήθηκε μεταγενέστερα. 

7. Την από 9.5.2005 αίτηση παραίτησης του Μακρυ- 
γιάννη Δημήτριου. 

8. Την 10039/8.6.2005 απόφαση της Εκτελεστικής Επι¬ 
τροπής του Κεντρικού Συμβουλίου Υγείας, αποφασίζουμε: 

1. Τροποποιούμε την ΔΥ1 δ/6422/31.1.2005 (ΦΕΚ 151/ 

7.2.2005 τ.Β') απόφαση και διορίζουμε στο Τέταρτο Περι¬ 
φερειακό Συμβούλιο Επιλογής και Αξιολόγησης των Επιμε¬ 
λητών Α' και Β' Ιατρών Ε.Σ.Υ., αρμόδιο για την περιοχή ευ- 
θύνηςτωνΔ.Υ.ΠΕ. Δυτικής Ελλάδας, Πελοποννήσου, Ηπεί¬ 
ρου και Ιονίων Νήσων, με έδρα του την έδρα της Δ.Υ.ΠΕ. 
Δυτικής Ελλάδας στην ειδικότητα της Ενδοκρινολογίας ει¬ 
σηγητή τον Βλάχο Ευάγγελο, Επιμελητή Α' Γ ενικής Ιατρικής 
στο Κέντρο Υγείας Λευκίμης Κέρκυρας, σε αντικατάσταση 
του Μακρυγιάννη Δημήτριου, που παραιτήθηκε. 

2. Ο ανωτέρω διορίζεται για το υπόλοιπο της θητείας 
του αντικαθιστάμενου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΥΠΠΟ/ΔΙΟΙΚ/ΤΔΠΕΦ/51335 (4) 

Τροποποίηση απόφασης διορισμού μελών του Διοικητικού 
Συμβουλίου του Εθνικού Θεάτρου. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των άρθρων 1, 3 και 4 του ν. 2273/94 
«Εθνικό Θέατρο, Κρατικό Θέατρο Βορείου Ελλάδος και 
άλλες διατάξεις» (ΦΕΚ 233/Α). 

2. Την υπ’ αριθμ. ΥΠΠΟ/ΔΙΟΙΚ/Β/287/5.1.1998 Υπουργική 
απόφαση «Πρόσθετοι κανόνες συγκρότησης Διοικητικών 
Συμβουλίωντων Κρατικών Σκηνών» (ΦΕΚ 16/Β/21.1.1998). 

3. Την υπ’ αριθμ. 133/24.3.2004 απόφαση του Πρωθυ¬ 
πουργού καιτου Υπουργού Πολιτισμού, με την οποία ανα¬ 
τέθηκε η άσκηση αρμοδιοτήτων στην Αναπληρωτή 
Υπουργό Πολιτισμού Φάνη Πάλλη - Πετραλιά και στους 
Υφυπουργούς Γεώργιο Ορφανό και Πέτρο Τατούλη (ΦΕΚ 
527/Β/24.3.2004), όπως διορθώθηκε στο υπ’ αριθμ. 
558/Β/2.4.2004 ΦΕΚ. 

4. Την από 1.2.2005 πρόταση της Εταιρείας Ελλήνων 
Θεατρικών Συγγραφέων. 

5. Την αριθμ. ΥΠΠΘ/ΔΙΘΙΚ/Β/8933/18.2.2002(ΦΕΚ 207/ 
Β/21.2.2002), υπουργική απόφαση, με την οποία διορί¬ 
σθηκαν τα μέλη του Διοικητικού Συμβουλίου του Εθνικού 
Θεάτρου με τριετή θητεία, όπως τροποποιήθηκε με τις 
αριθμ. ΥΠΠΟ/ΔΙΟΙΚ/Β76136/19.12.2002 (ΦΕΚ 1586/Β/ 
20.12.2002) και ΥΠΠΟ/ΔΙΟΙΚ/Β/23767/6.5.2003 (ΦΕΚ 
1586/Β/20.5.2003) όμοιες αποφάσεις, αποφασίζουμε: 

1. Τροποποιούμε την υπ’ αριθμ. ΥΠΠΟ/ΔΙΟΙΚ/Β/8933/ 

18.2.2002 (ΦΕΚ 207/Β/21.2.2002), υπουργική απόφαση, 
με την οποία διορίσθηκαν τα μέλη του Διοικητικού Συμ¬ 
βουλίου του Εθνικού Θεάτρου, με τριετή θητεία, -όπως 
τροποποιήθηκε με τις υπ’ αριθμ. ΥΠΠΟ/ΔΙΟΙΚ/Β76136/ 

19.12.2002 (ΦΕΚ 1586/Β/20.12.2002) και ΥΠΠΟ/ΔΙΟΙΚ/Β/ 
23767/6.5.2003 (ΦΕΚ 1586/Β/20.5.2003) όμοιες αποφά¬ 
σεις-, και διορίζουμε το Γιώργο Κατσαρό, ως εκπρόσωπο 
της Εταιρείας Ελλήνων Θεατρικών Συγγραφέων, κατόπιν 
σχετικής πρότασης της εν λόγω Εταιρείας, σε αντικατά¬ 
σταση του Μάριου Ποντικά, του οποίου η θητεία έληξε 
στις 6.8.2004 - κατά την έννοια των διατάξεων του ν. 
3260/2004. 


2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθ. ΥΠΠΟ/ΔΙΟΙΚ/Α1/ΠΜΥ/22262 (5) 

Διορισμός Αναπληρωτή Διευθυντή του Εθνικού Θεάτρου. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του άρθρου 3 παρ. 15 του ν. 2273/1994 
«Εθνικό Θέατρο, Κρατικό Θέατρο Βορείου Ελλάδος και 
άλλες διατάξεις» (ΦΕΚ233/Α/27.12.1994). 

2) Την υπ’ αριθμ. ΔΙΠΠ/ΦΈΓΚΡ. 11/61/2467/23.3.2005 
απόφαση της Επιτροπής του άρθρου 2 παρ.1 της υπ’ 
αριθμ. 55/1998 ΠΥΣ (ΦΕΚ 252/Α/12.11.1998). 

3) Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού, που αφορά στην ανά¬ 
θεση άσκησης αρμοδιοτήτων στην Αναπληρωτή Υπουρ¬ 
γό Πολιτισμού Φάνη Πάλλη - Πετραλιά και στους Υφυ¬ 
πουργούς Γεώργιο Ορφανό και Πέτρο Τατούλη (ΦΕΚ 
527/Β/24.3.2004), όπως διορθώθηκε στο αριθμ. 558/Β/ 
2.4.2004 ΦΕΚ. 

4) Την υπ’ αριθμ. 156/28.1.2005 πρόταση του Καλλιτε¬ 
χνικού Διευθυντή του Εθνικού Θεάτρου, αποφασίζουμε: 

1. Διορίζουμε, τον Σωτήρη Χατζάκη του Εμμανουήλ, 
Σκηνοθέτη, σε θέση Αναπληρωτή Διευθυντή του Εθνικού 
Θεάτρου (Νομικού Προσώπου Ιδιωτικού Δικαίου που επο¬ 
πτεύεται από το ΥΠΠΟ), ο οποίος θα επικουρεί και θα ανα¬ 
πληρώνει στα καθήκοντά του, τον Καλλιτεχνικό Διευθυ¬ 
ντή του Θεάτρου, κατά τα οριζόμενα στις παραγράφους 
13 (εδάφια α'-ζ') και 15 του άρθρου 3 του ν. 2273/1994. 

Η θητεία του ανωτέρω είναι ίση με τη θητεία του Καλλι¬ 
τεχνικού Διευθυντή του Ε.Θ. 

2. Η συνολική δαπάνη που θα προκληθεί από την πλή¬ 
ρωση της ανωτέρω θέσης θα βαρύνει τον προϋπολογι¬ 
σμό του εν λόγω Νομικού Προσώπου, χωρίς πρόσθετη 
επιχορήγηση από τον κρατικό προϋπολογισμό. 

3. Ο διορισμός αυτός γίνεται, σύμφωνα με την υπ’ 
αριθμ. ΔΙΠΠ/ΦΈΓΚΡ. 11/ 61/2467/23.3.2005 απόφαση 
της Επιτροπής του άρθρου 2 παρ. 1 της υπ’ αριθμ. 
55/1998 ΠΥΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2005 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




